Forslag til RÅDETS BESLUTNING om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om ensartede bestemmelser for godkendelse af I. Særlige lpg-systemer til eftermontering i motorkøretøjer med henblik på brug af lpg (flaskegas) i fremdrivningssystemet II. Særlige cng-systemer til eftermontering i motorkøretøjer med henblik på brug af cng (komprimeret naturgas) i fremdrivningssystemet

(forelagt af Kommissionen)

BEGRUNDELSE

1. BAGGRUND

Ved Rådets afgørelse 97/836/EF af 27. november 1997 blev EF den 24. marts 1998 kontraherende part i den reviderede overenskomst af 1958 under FN's Økonomiske Kommission for Europa (FN/ECE).

Afgørelsens artikel 4 bestemmer bl.a., at et udkast til regulativ fra De Forenede Nationers Økonomiske Kommission for Europa, der forelægges til afstemning i den pågældende FN/ECE-instans, skal være vedtaget af Rådet efter samstemmende udtalelse fra Europa-Parlamentet, inden Fællesskabet kan stemme for vedtagelse af det pågældende udkast til regulativ.

På dagsordenen for det 128. møde i verdensforumet for harmonisering af regulativer for motorkøretøjer under De Forenede Nationers Økonomiske Kommission for Europa (som afholdes den 12.-15. november 2002) figurerer bl.a. afstemning om et udkast til et (nyt) regulativ om ensartede bestemmelser for godkendelse af (i) særlige lpg-systemer til eftermontering i motorkøretøjer med henblik på brug af lpg i fremdrivningssystemet og (ii) særlige cng-systemer til eftermontering i motorkøretøjer med henblik på brug af cng i fremdrivningssystemet.

Regulativet tager sigte på at fjerne de tekniske hindringer for samhandelen med motorkøretøjer mellem de kontraherende parter, samtidig med at der opnås en høj grad af sikkerhed og miljøbeskyttelse.

Det bør understreges, at EF's holdning på afstemningstidspunktet fastlægges på grundlag af de dokumenter, der foreligger på de officielle FN/ECE-sprog (fransk og engelsk). Det skyldes, at EF efter at være blevet kontraherende part i den reviderede overenskomst af 1958 er forpligtet til at overholde overenskomstens procedurer.

Som fastsat i artikel 4, stk. 5, i afgørelse 97/836/EF bekendtgøres regulativet på fællesskabssprogene i De Europæiske Fællesskabers Tidende, inden det træder i kraft i Fællesskabet.

2. INDHOLDET I FORSLAGET TIL BESLUTNING

Beslutningsforslaget skal sætte Kommissionens repræsentant i stand til at stemme om det pågældende udkast til regulativ på Fællesskabets vegne på et senere møde i verdensforumet for harmonisering af regulativer for motorkøretøjer under De Forenede Nationers Økonomiske Kommission for Europa.

2002/0248 (AVC)

Forslag til RÅDETS BESLUTNING om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om ensartede bestemmelser for godkendelse af I. Særlige lpg-systemer til eftermontering i motorkøretøjer med henblik på brug af lpg (flaskegas) i fremdrivningssystemet II. Særlige cng-systemer til eftermontering i motorkøretøjer med henblik på brug af cng (komprimeret naturgas) i fremdrivningssystemet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/836 af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter [1], særlig artikel 4, stk. 2, andet led,

[1] EFT L 346 af 17.12.1997, s. 78.

under henvisning til forslag fra Kommissionen [2],

[2] EFT C [....] af [...........] , s. [..]

under henvisning til samstemmende udtalelse fra Europa-Parlamentet [3], og

[3] EFT C [....] af [...........] , s. [..]

ud fra følgende betragtninger:

(1) Bestemmelserne i udkast til regulativ om ensartede bestemmelser for godkendelse af (i) særlige lpg-systemer til eftermontering i motorkøretøjer med henblik på brug af lpg i fremdrivningssystemet og (ii) særlige cng-systemer til eftermontering i motorkøretøjer med henblik på brug af cng i fremdrivningssystemet fjerner de tekniske hindringer for samhandelen med motorkøretøjer mellem de kontraherende parter for så vidt angår disse komponenter, samtidig med at der opnås en høj grad af sikkerhed og miljøbeskyttelse.

(2) Regulativet integreres ikke i systemet for EF-typegodkendelse af motorkøretøjer -

VEDTAGET FØLGENDE BESLUTNING:

Eneste artikel

Det Europæiske Fællesskab stemmer for det udkast til FN/ECE-regulativ om ensartede bestemmelser for godkendelse af (i) særlige lpg-systemer til eftermontering i motorkøretøjer med henblik på brug af lpg i fremdrivningssystemet og (ii) særlige cng-systemer til eftermontering i motorkøretøjer med henblik på brug af cng i fremdrivningssystemet, som foreligger i dokument TRANS/WP.29/2000/42, ved afstemningen på administrationsudvalgets møde i forbindelse et senere møde i verdensforumet for harmonisering af regulativer for motorkøretøjer under De Forenede Nationers Økonomiske Kommission for Europa.

Denne beslutning er rettet til medlemsstaterne.

Udfærdiget i Bruxelles, den

På Rådets vegne

Formand